Okresná prokuratúra Považská Bystrica 
Ľ. Štúra 1, 017 01 Považská Bystrica 1 	

Sp. zn. : Pv 1092/09/3306	Považská Bystrica, 23.12.2014
EEČ : 2-26-187-2014

U Z N E S E N I E

Trestná vec:	obvinený XXXXX a spol. 
Prečin:	Poškodzovanie veriteľa podľa § 239 odsek 1 písmeno a, odsek 3 písmeno a Trestného zákona číslo 300/2005 Zbierky zákonov v znení zákona číslo 650/2005 Zbierky zákonov

Rozhodol: 	prokurátorka Okresnej prokuratúry Považská Bystrica
Podľa § 215 odsek 1 písmeno b Trestného poriadku zastavujem trestné stíhanie obvinených:
1.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
2.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
3.	XXXXX
	dátum narodenia: XXXXX
	miesto narodenia: XXXXX
	rodné priezvisko: XXXXX
	trvalé bydlisko: XXXXX
napriek tomu, že s.r.o. XXXXX, so sídlom Púchov, Športovcov 3,  XXXXX bola v úpadku a platobne neschopná, ako spoločníci tejto obchodnej spoločnosti, potom ako neuhradili svoje záväzky voči svojmu veriteľovi s.r.o. XXXXX SLOVAKIA, Bratislava, vyplývajúce z faktúr a to z
-	faktúry č. 8002885 zo dňa 31.07.2008 splatnej dňa 19.08.2008 na sumu vo výške  5 406,56 Eur (162 878 Sk), na základe tovaru dodaného dňa 29.07.2008, 
-	faktúry 8001398 zo dňa 07.07.2008 splatnej dňa 23.07.2008 na sumu vo výške 7 417,11 Eur (223 448 Sk), na základe tovaru dodaného dňa 02.07.2008, z ktorej nebolo uhradených 1.556,21 Eur,
-	faktúry č. 8002798 zo dňa 28.07.2008 splatnej  d¨ľa 15.08.2008 na sumu vo výške  5 378,89 Eur (162 044,50 Sk), na základe tovaru dodaného dňa 25.07.2008, 
-	faktúry č. 8002671 zo dňa 25.07.2008 splatnej dňa 05.08.2008, sumu vo výške  
3 841,37 Eur (115 725 Sk), na základe dodaného tovaru dňa 21.07.2008, 
-    	faktúry č. 8002126 zo dňa 18.07.2008 splatnej dňa 05.08.2008 na sumu vo výške 
     7 260,64 Eur (218 734 Sk), na základe dodaného tovaru dňa 15.07.2008, 
si vyplatili v mesiaci september 2008 podiel na zisku s.r.o. XXXXX Púchov, za rok 2007, každý vo výške po 16 596 Eur (500 000 Sk), čím poškodenej s.r.o. XXXXX SLOVAKIA, so sídlom Bratislava, XXXXX, IČO: XXXXX, spôsobili škodu vo výške 23 443 Eur, zastavujem preto, že tento skutok nie je trestným činom a nie je dôvod na postúpenie veci

lebo nie je tento skutok trestným činom a nie je dôvod na postúpenie veci

Odôvodnenie:
Poverený príslušník Obvodného oddelenia PZ Púchov po začatí trestného stíhania uznesením ČVS: ORP-167/PU-PB-2011 zo dňa 12.10.2011 podľa § 206 ods. 1 Tr. por. vzniesol obvinenie
-	obv. XXXXX, nar. 22.031975, trvale bytom XXXXX, Pod Sokolice 7289/28A, 
-	obv. XXXXX, nar. XXXXX, trvale bytom Považské Podhradie 249, Považská Bystrica,
-	obv. XXXXX, nar. XXXXX, trvale bytom XXXXX, XXXXX, 

za prečin poškodzovania veriteľa podľa § 239 ods.  písm. a/, ods. 3 písm. a/ Tr. zák. spáchaného formou spolupáchateľstva podľa § 20 Tr. zák., ktorý mali spáchať na tom skutkovom základe, že ako spoločníci spoločnosti s.r.o. XXXXX, so sídlom Púchov, Športovcov 3,  XXXXX, tým, že potom ako neuhradili svoje záväzky za dodaný tovar, v lehotách splatnosti do mesiaca august 2008, voči veriteľovi s.r.o. XXXXX SLOVAKIA, Bratislava,  ktorej uhradili iba časť záväzkov, si ako spoločníci s.r.o. XXXXX, Púchov, vyplatili podiel na zisku spoločnosti za rok 2007, každý vo výške po 16 596 Eur (500 000 Sk), čím poškodenej s.r.o. XXXXX SLOVAKIA, so sídlom Bratislava, XXXXX, spôsobili škodu vo výške 23 443 Eur.

Po skončení skráteného vyšetrovania poverený príslušník PZ dňa 05.12.2014 predložil dozorujúcemu prokurátorovi vyšetrovací spis ČVS:ORP-167/PU-PB-2011, vedený v trestnej veci obv. XXXXX, obv. XXXXX, obv. XXXXX s návrhom na zastavenie trestného stíhania podľa § 215 ods. 1 písm. a/  Tr. por.. 

	Preskúmala som vyšetrovací spis ČVS:ORP-167/PU-PB-2011, zhodnotila som doterajšie výsledky prípravného konania a dospela som k záveru, že návrh povereného príslušníka PZ je dôvodný, avšak trestné stíhanie je potrebné zastaviť podľa § 215 ods. 1 písm. b/ Tr. por.. 

Poverený príslušník PZ v priebehu skráteného vyšetrovania vypočul obv. XXXXX, obv. XXXXX, obv. XXXXX, splnomocnenca poškodenej s.r.o. XXXXX, XXXXX, svedkov XXXXX, XXXXX, XXXXX, XXXXX a zabezpečil listinné dôkazy - objednávky, cenovú ponuku, upomienky, dohodu o úhrade pohľadávok zo dňa 30.01.2009, splátkový kalendár, pokus o zmier, faktúry, dodacie listy, znalecký posudok č. 2/2010 vrátane dodatku č. 2/2013 znalkyne z odboru Ekonómia a manažment, odvetvia Účtovníctvo a daňovníctvo, XXXXX, výpisy z obchodného registra, zmluvu o dielo č. 01/06/2008 zo dňa 23.06.2008, zmluvy o dielo, zmluvy o postúpení pohľadávok, oznámenia o postúpení pohľadávok, zápisnicu z rokovania valného zhromaždenia zo dňa 23.06.2008, výpis z účtu vedeného v a.s. VÚB banka, Bratislava, zakladateľskú listinu vrátane dodatkov zápisnicu z rokovania valného zhromaždenia zo dňa 02.05.2007, zmluvu o prevode obchodného podielu, a iné.

XXXXX do zápisníc o výsluchu obvineného uviedol, že bol konateľom s.r.o. XXXXX Púchov, ( toho času so sídlom v Bratislave) spolu s ďalšími spoločníkmi. Ku skutku uviedol, že v poslednom štvrťroku 2008 mala uvedená spoločnosť pohľadávky v určitej výške voči iným subjektom, z ktorých bolo rádovo započítaných desať miliónov slovenských korún. Týmto započítaním pohľadávok bolo s.r.o. XXXXX Púchov, znemožnené disponovať daným balíkom peňazí. V tomto smere uviedol, že veritelia s.r.o. XXXXX Púchov predali pohľadávky, ktoré mali voči s.r.o. XXXXX XXXXX spoločnostiam a.s. IMOS Brno a s.r.o. INVEST TATRA, Podvažie, Považská Bystrica. Potvrdil, že každý zo spoločníkov si vyplatil podiel na zisku za rok 2007 vo výške po 500 000 Sk, a to na základe predchádzajúceho rozhodnutia valného zhromaždenia s.r.o. XXXXX Púchov. Potvrdil, že k prevzatiu podielu na zisku v celkovej výške 500 000 Sk boli vystavené výdavkové pokladničné doklady č. V V-0998 a V V-1035, ktoré podpísal. 

XXXXX do zápisníc o výsluchu obvineného uviedol, že bol konateľom s.r.o. XXXXX, XXXXX ( toho času so sídlom v Bratislave) spolu s ďalšími spoločníkmi. Ku skutku uviedol, že si ako spoločníci s.r.o. XXXXX XXXXX na základe rozhodnutia valného zhromaždenia uvedenej spoločnosti konaného dňa 23.06.2008, vyplatili podiel na zisku za rok 2007, ktorý bol podľa účtovnej závierky po zdanení vo výške 3 711 244 Sk, z ktorej sumu si spolu vyplatili sumu vo výške 1 500 000 Sk. Zvyšnú časť podielu na zisku nechali na zabezpečenie fungovania s.r.o. XXXXX Púchov. Poukázal na to, že v čase keď si vyplatili podiel na zisku nepredpokladali, že sa s.r.o. XXXXX XXXXX dostane do finančných problémov. Problémy týkajúce sa finančnej situácie s.r.o. XXXXX XXXXX nastali až po tom, ako spoločnosť a.s. IMOS BRNO, Brno, a spoločnosť s.r.o. INVEST TATRA, Podvažie, Považská Bystrica, prestali platiť faktúry s.r.o. XXXXX Púchov. V tomto smere uviedol, že v tom čase spoločnosť IMOS BRNO bola dlžná s.r.o. XXXXXXXXXX sumu vo výške 60 000 Eur a došlo tiež k neuhradeniu faktúry vo výške 8 000 000 Sk, a to spoločnosťou s.r.o. INVEST TATRA, Podvážie, Považská Bystrica, ktorá danú faktúru odmietla uznať. Spoločnosť XXXXX s.r.o. Púchov mala v danom období tiež zazmluvnené ďalšie projekty, čo svedčí o tom, že by daná spoločnosť bola naďalej funkčná a plnila by si svoje splatné záväzky. Nezaplatením splatných pohľadávok s.r.o. XXXXX XXXXX došlo k situácii že s.r.o.  XXXXX sa dostala do situácie, kedy nebola schopná uhradiť svoje záväzky. Napriek uvedenej situácii sa snažili s.r.o. XXXXX XXXXX udržať a situáciu so spoločnosťami s.r.o. INVEST TATRA, Podvažie, Považská Bystrica, a a.s. IMOS BRNO riešiť. Avšak uvedené spoločnosti skúpili pohľadávky od veriteľov s.r.o. XXXXX XXXXX a započítali to s pohľadávkami, ktoré mala s.r.o. XXXXX XXXXX voči uvedeným spoločnostiam.  

XXXXX, ktorý je spoločníkom s.r.o. XXXXX, XXXXX ( toho času so sídlom v Bratislave) spolu s ďalšími do zápisníc o výsluchu obvineného uviedol, že k finančnej situácii spoločnosti sa vyjadriť nevie. Potvrdil, že si ako spoločníci prerozdelili zisk s.r.o. XXXXX XXXXX za rok 2007 a to v roku 2008, na základe rozhodnutia valného zhromaždenia uvedenej spoločnosti konaného dňa 23.06.2008. K prevzatiu podielu na zisku bol vystavený výdavkový pokladničný doklad č. V V-1044, ktorý XXXXX podpísal. 

Do zápisnice o výsluchu poškodeného zo dňa 01.02.2012 splnomocnenec poškodenej s.r.o. XXXXX SLOVAKIA, Bratislava, XXXXX uviedol, že s.r.o. XXXXX XXXXX dodávala poškodená spoločnosť kamenivo na stavbu. Z jeho výsluchu vyplýva, že s.r.o. XXXXX XXXXX neuhradila poškodenej spoločnosti faktúry a to :
-	faktúru č. 8001398 splatnú dňa 23.07.2008, z ktorej nebolo uhradených 1.556,21 Eur,
-	faktúru č. 8002126 splatnú dňa 05.08.2008, na sumu 7 260,64 Eur
-	faktúru č. 8002671, splatnú dňa 11.08.2008 na sumu 3 841,37 Eur,
-	faktúru č. 8002798 splatnú dňa 15.08.2008 na sumu 5 378,89 Eur, 
-	faktúru č. 8002885, splatnú dňa 19.08.2008 na sumu vo výške 5 406,56 Eur.  
Vychádzajúc z výšky neuhradených faktúr, si poškodená s.r.o. XXXXX SLOVAKIA, Bratislava,  sumu v celkovej výške 23 443,67 Eur, uplatnila v trestnom konaní. Poukázal na to, že poškodená spoločnosť urgovala v s.r.o. XXXXX XXXXX viac- krát zaplatenie dodávok tovaru, a to písomnou upomienkou zo dňa 02.10.2008 a zo dňa 04.11.2008. Zároveň sa s.r.o. XXXXX XXXXX v dohode o úhrade pohľadávok zo dňa 30.01.2009 zaviazala k úhrade uvedeného dlhu, ktorý v tom čase činil sumu v celkovej výške 29.304,57 Eur. Z danej sumy boli zaplatené s.r.o. XXXXX XXXXX len dve splátky po sume vo výške 2 930,45 Eur.

XXXXX do zápisníc o výsluchu svedka uviedla, že pre s.r.o. XXXXX XXXXX sumarizovala účtovné doklady, ktoré boli následne raz do mesiaca predkladané s.r.o. BK Team, Bratislava, ktorá spracovávala účtovníctvo pre s.r.o. XXXXX Púchov. K finančnej situácii s.r.o. XXXXX XXXXX uviedla, že uvedená spoločnosť mala v roku 2007 vynikajúcu ekonomickú situáciu a tiež v čase, keď sa schvaľovalo prerozdelenie zisku s.r.o. XXXXX XXXXX s určitosťou nemala žiadne problémy, a tiež poukázala na to, že daná spoločnosť mala zazmluvnené viaceré zákazky.

Z výsluchov svedka XXXXX vyplýva, že je predsedom predstavenstva s.r.o. BK Team Consulting, Bratislava. Potvrdil, že účtovníctvo s.r.o. XXXXX XXXXX v rokoch 2007 a 2008 spracovávala ich externá spoločnosť. K ekonomickej situácii s.r.o. XXXXX XXXXX uviedol, že v rokoch 2007 a 2008 prebiehal na Slovensku investičný rozmach, kedy daná spoločnosť dosiahla za rok 2007 náklady vo výške 87,2 mil. Eur, výnosy vo výške 90,9 mil. Eur a účtovný zisk vo výške 3,7 mil. Eur, za rok 2008 dosiahla náklady vo výške 108,1 mil. Eur, výnosy vo výške 115,2 mil. Eur a účtovný zisk vo výške 7,1 mil. Eur.

Z výsluchov svedka XXXXX vyplýva, že je konateľom s.r.o. INVEST - TATRA, Podvažie, Považská Bystrica, že spolupracovali s s.r.o. XXXXX XXXXX na základe zazmluvnených stavebných prác vykonávaných v hoteli Panoráma na Šrbskom plese. Išlo o zákazku v hodnote asi vo výške 9 000 000Sk. Nakoľko s.r.o. XXXXX XXXXX  nedodržala jednotlivé termíny výstavby, ako aj kvalitatívne parametre, tak ukončili s danou spoločnosťou spoluprácu. Ukončenie spolupráce bolo na základe písomnej dohody, kedy boli spoločnosťou s.r.o. INVEST - TATRA,  Podvažie, Považská Bystrica, vyplatené ich pohľadávky voči ich dodávateľom formou započítania, teda v hotovosti spoločnosti XXXXX XXXXX nebolo uhradené nič.   

Zo zápisnice z rokovania valného zhromaždenia, ktoré sa konalo dňa 23.06.2008 o 11.00 h v Považskej Bystrici, za prítomnosti spoločníkov s.r.o. XXXXX XXXXX XXXXX, XXXXX a XXXXX a ekonómky Kupčíkovej Dany, vyplýva, že spoločníci sa oboznámili s hospodárskym výsledkom uvedenej spoločnosti za rok 2007.  Uvedená spoločnosť dosiahla hospodársky výsledok, po zdanení zisk vo výške 3.7 11.244 Sk, ktorý bol rozdelený tým spôsobom, že do zákonného rezervného fondu bola prevedená sumu vo výške 10 715 Sk, na rozdelenie podielu na zisku spoločníkom bola určená suma 1 500 000 Sk, a suma vo výške 2 200 529 Sk bola prevedená na účet 428- nerozdelený zisk z minulých rokov. Zároveň valné zhromaždenie rozhodlo, že podiel na zisku v sume 1 500 000 Sk sa rozdelí medzi spoločníkov a to XXXXX podiel na zisku vo výške 500 000 Sk, XXXXX podiel na zisku vo výške  500 000 Sk a XXXXX podiel na zisku vo výške  500 000 Sk.
   
Do vyšetrovacieho spisu na vec sa vzťahujúceho boli zabezpečené listinné dôkazy, z ktorých vyplýva, že s.r.o. XXXXX SLOVAKIA Bratislava, ako dodávateľ vystavila s.r.o. XXXXX XXXXX nasledovné faktúry :
-	faktúry č. 8002885 zo dňa 31.07.2008 splatnej dňa 19.08.2008 na sumu vo výške  5 406,56 Eur (162 878 Sk), na základe tovaru dodaného dňa 29.07.2008, 
-	faktúry 8001398 zo dňa 07.07.2008 splatnej dňa 23.07.2008 na sumu vo výške 7 417,11 Eur (223 448 Sk), na základe tovaru dodaného dňa 02.07.2008, z ktorej nebolo uhradených 1.556,21 Eur,
-	faktúry č. 8002798 zo dňa 28.07.2008 splatnej  dňa 15.08.2008 na sumu vo výške  5 378,89 Eur (162 044,50 Sk), na základe tovaru dodaného dňa 25.07.2008, 
-	faktúry č. 8002671 zo dňa 25.07.2008 splatnej dňa 05.08.2008, sumu vo výške  
3 841,37 Eur (115 725 Sk), na základe dodaného tovaru dňa 21.07.2008, 
-    faktúry č. 8002126 zo dňa 18.07.2008 splatnej dňa 05.08.2008 na sumu vo výške 
     7 260,64 Eur (218 734 Sk), na základe dodaného tovaru dňa 15.07.2008. 

Z výpisu z bankového účtu č. 2626703401 s.r.o. XXXXX XXXXX vedeného v a.s. VÚB banka Bratislava, je zrejmé, že dňa 12.09.2008 bola obv. XXXXX uvedenou spoločnosťou prevedená suma vo výške 500 000 Eur.

Zo znaleckého posudku č. 2/2010 vrátene jeho doplnku č. 2/2013 podaného znalkyňou z odboru ekonómia a manažment, odvetvia Účtovníctvo a daňovníctvo, XXXXX, za účelom skúmania finančnej situácie s.r.o. XXXXX, Púchov v roku 2008,  z príjmu a výdaja peňažných prostriedkov, ako i z bankových účtoch vyplýva, že uvedená obchodná spoločnosť prijímala finančné prostriedky od svojich odberateľov a súčasne ich použila na úhradu svojich záväzkov. Nakoľko príjem od odberateľov nebol za vykonané práce plynulý, využila obchodná spoločnosť možnosť čerpania krátkodobých úverov. Ku koncu roka 2008 bola uvedená obchodná spoločnosť v druhotnej platobnej neschopnosti, nakoľko vykazovala vyššie pohľadávky voči odberateľom 53 349 654,73 Sk a záväzky mala vo výške 43 896 622,20 Sk. Najväčšími dlžníkmi s.r.o. XXXXX XXXXX boli ku konci roku 2008, v dôvodu nezaplatenia záväzkov spoločnosti INVEST- TATRA s.r.o., záväzok vo výške 17 126 052, 50 Sk, R + S Company s.r.o., záväzok vo výške 15 639 982 Sk, Ehrmann Vladimír, záväzok vo výške 968 730,50 Sk, Ehrmann Vladimír, záväzok vo výške 7 893 680 Sk, SESTAV s.r.o. záväzok vo výške 3 357 296 Sk, TECHSERVICE s.r.o., záväzok vo výške 2 735 536,50 Sk, ZIPP Bratislava, s.r.o. záväzok vo výške 2 183 208 Sk a a.s. IMOS BRNO, záväzok vo výške 1 707 961,62 Sk.

Súčasťou daného znaleckého posudku sú výdavkové pokladničné doklady a to 
-	pokladničný doklad č. V V-0996 zo dňa 05.09.2008, ktorým bol vyplatený podiel na zisku vo výške 300 000 Sk XXXXX, 
-	pokladničný doklad č. V V-1044 zo dňa 12.09.2008, ktorým bol vyplatený podiel na zisku vo výške 200 000 Sk XXXXX, 
-	pokladničný doklad č. V V-0998 zo dňa 05.09.2008, ktorým bol vyplatený podiel na zisku vo výške 300 000 Sk XXXXX, 
-	pokladničný doklad č. V V-1035 zo dňa 11.09.2008, ktorým bol vyplatený podiel na zisku vo výške 200 000 Sk XXXXX. 

V danej trestnej veci bola zabezpečená zmluva o dielo č. 01/06/2008 zo dňa 23.06.2008, uzatvorená medzi s.r.o. INVEST -TATRA, Podvažie, Považská Bystrica, ako objednávateľom a s.r.o. XXXXX, Púchov ako zhotoviteľom. Predmetom danej zmluvy bol záväzok zhotoviteľa zhotoviť dielo a odovzdať objednávateľovi v lehote do 04.12.2008. V zmysle čl. VI. cena diela bola stanovená na sumu vo výške 37 578 485,06 Sk.

Z listiny zo dňa 07.03.2009 vyplýva, že s.r.o. INVEST- TATRA, Podvažie, Považská Bystrica zaslala s.r.o. XXXXX, XXXXX stanovisko k odsúhlaseniu pohľadávok ku dňu 31.01.2008, na základe faktúry č. 20080097 splatnej dňa 26.11.2008, v sume vo výške 297 422,09 Eur, ktorá bola postúpená vo výške 300 924,53 Eur a to spoločnostiam, voči ktorým mala s.r.o. XXXXX XXXXX záväzky a to
-	AGROSTAVU, stavebno- obchodnému družstvu Poprad, Poprad, vo výške 150 916,07 Eur, ( na základe zmluvy o postúpení pohľadávok zo dňa 18.12.2008)
-	XXXXX, Považská Bystrica, vo výške 23 476,86 Eur, (na základe oznámenia o uplatnení pohľadávky zo dňa 19.12.2008)
-	XXXXX, Štrba, vo výške 10 701,06 Eur (na základe oznámenia o uplatnení pohľadávky zo dňa 22.12.2008)
-	RAVENU a.s., Považská Bystrica, vo výške 33 193,92 Eur  (na základe oznámenia o postúpení pohľadávok zo dňa 07.01.2009)
-	RAVENU a.s., Považská Bystrica vo výške 82 636,64 Eur   (na základe zmluvy o postúpení pohľadávok č. RA-ZP 2-201-DL/09 zo dňa 16.01.2009),

Zo správy a.s. IMOS BRNO zo dňa 10.01.2014 je zrejmé, že uvedená spoločnosť ako objednávateľ uzatvorila s s.r.o. XXXXX Púchov ako zhotoviteľom, viaceré zmluvy o dielo v období aj v čase schválenia rozdelenia podielu na zisku, a to konkrétne: 
-	Zmluvu o dielo č. 200707801/0046/08/ZO zo dňa 05.05.2008 s cenou diela vo výške 9 660 749,60 Kč, s termínom zhotovenia diela do 30.06.2008 
-	Zmluvu o dielo č. 200800401/0497/08/ZO zo dňa 26.06.2008 s cenou diela vo výške 7 620 641 Kč, s termínom zhotovenia diela do 30.06.2008
-	Zmluvu o dielo č. 200800401/0498/08/ZO zo dňa 26.06.2008 s cenou diela vo výške 5 946 763, 20 Kč, s termínom zhotovenia diela do 04.08.2008,
-	Zmluvu o dielo č. 200800401/0610/08/ZO zo dňa 26.06.2008 s cenou diela vo výške 4 877 594,60 Kč, s termínom zhotovenia diela do 15.09.2008
-	Zmluvu o dielo č. 200707801/0441/08/ZO zo dňa 03.10.2008 s cenou diela vo výške 15 825 441, 10 Sk, s termínom zhotovenia diela do 11.07.2008
-	Zmluvu o dielo č. 200707801/0441/08/ZO zo dňa 03.10.2008 s cenou diela vo výške 17 002 432, 80 Sk, s termínom zhotovenia diela do 11.07.2008
-	Zmluvu o dielo č. 200707801/0046/08/ZO zo dňa 05.05.2008 s cenou diela vo výške 9 660 749,60 Sk, s termínom zhotovenia diela do 30.06.2008
-	Zmluvu o dielo č. 200707801/0304/08/ZO zo dňa 28.05.2008 s cenou diela vo výške 6 176 100 Sk, s termínom zhotovenia diela do 20.07.2008.

Dňa 30.01.2009 veriteľ s.r.o., XXXXX SLOVAKIA, Bratislava, uzatvoril dohodu o úhrade pohľadávok so s.r.o. XXXXX, XXXXX v celkovej výške 29 304,57 Eur, na základe faktúr č. 8001398, 8002126, 8002671, 8002798, a 8002885. Predmetnú dlžnu sumu vo výške 29 304,57 Eur sa s.r.o. XXXXX Púchov zaviazala vrátiť v desiatich splátkach, na základe ktorej s.r.o. XXXXX Púchov zaplatila s.r.o. XXXXX Slovakia, Bratislava, dňa 30.01.2009 sumu vo výške 2. 930,45 Eur a dňa 06.03.2009 sumu vo výške 2.930,45 Eur.    

Následne na základe zmlúv o postúpení pohľadávok uzatvorených medzi a.s. IMOS BRNO a veriteľmi s.r.o. XXXXX, XXXXX a to

-	XXXXX - HOPE, Žilina, došlo dňa 05.08.2009, k započítaniu pohľadávok vo výške 45 802,42 Eur 
-	IPAS a.s., Hlohovec, došlo dňa 27.04.2009, k započítaniu pohľadávok vo výške 7 242,88 Eur,
-	Kovové profily SR, XXXXX, došlo dňa 22.07.2009, k započítaniu pohľadávok vo výške 54 116,12 Eur.  

V priebehu prípravného konania bola zabezpečená správa z a.s. HYDROPOL Projekt & Management, Praha, ktorej súčasťou je aj zmluva o dielo  č.01.08.2008  zo dňa 14.11.2008, na vykonanie stavebnej časti pre MVE Spytihněv. Uvedené listinné dôkazy preukazujú obchodnú spoluprácu medzi s.r.o. XXXXX XXXXX ( zhotoviteľom) s  a.s. HYDROPOL Projekt & Management, Praha (objednávateľom), ktorej predmetom bolo vykonanie stavebných prác za sumu vo výške 9 002 664 Kč.  
  
Vyhodnotením dôkazov zabezpečených v priebehu skráteného vyšetrovania, najmä s prihliadnutím k okolnostiam spáchania skutku som dospela  k záveru, že nebolo preukázané, že by obv. XXXXX, obv. XXXXX a obv. XXXXX, konaním, za ktoré im bolo vznesené obvinenie naplnili zákonné znaky skutkovej podstaty prečinu poškodzovania veriteľa podľa § 239 ods.  písm. a/, ods. 3 písm. a/ Tr. zák. spáchaného formou spolupáchateľstva podľa § 20 Tr. zák.. 

Trestný čin poškodzovania veriteľa patrí medzi úpadkové delikty, cieľom ktorých je ochrana veriteľa a jeho práva na uspokojenie pohľadávok voči dlžníkovi.

Veriteľa možno definovať ako právnickú alebo fyzickú osobu s právom na plnenie voči dlžníkovi z dôvodu vzniku záväzkovo právneho vzťahu medzi nimi. 

Prečinu poškodzovania veriteľa podľa § 239 ods. 1 písm. a/ Tr. zák. sa dopustí ten, kto čo aj čiastočne, zmarí uspokojenie svojho veriteľa tým, že zničí, poškodí, urobí neupotrebiteľnou, zatají, predá, vymení alebo inak odstráni čo aj len časť svojho majetku.   

K naplneniu znakov základnej skutkovej podstaty uvedeného prečinu poškodzovania veriteľa podľa § 239 ods. 1 písm. a/ Tr. zák. sa vyžaduje úmyselné konanie spočívajúce vo vyššie uvedenom konaní páchateľa ako dlžníka s cieľom znemožniť uspokojenie splatnej pohľadávky svojho veriteľa. 

Inak odstrániť čo aj len časť svojho majetku možno napr. jeho ukrytím, alebo úmyselným prevedením takéhoto majetku na inú osobu. 

Zákonnými znakmi skutkovej podstaty trestného činu sú štyri skupiny znakov určujúce subjekt, subjektívnu stránku, objekt a objektívnu stránku. Všetky zákonné znaky sú obsiahnuté v jednotlivých základných skutkových podstatách trestných činov uvedených v osobitnej časti Trestného zákona. Základnou podmienkou trestno-právnej zodpovednosti je, že všetky zákonné znaky trestného činu musia byť naplnené súčasne, inak nejde o trestný čin, a to ani v prípade, že by išlo o protiprávne konanie. 

Všetky popísané skutočnosti sú obligatórnymi znakmi trestného činu, vzťahujúce sa k porušeniu, alebo k ohrozeniu záujmu chránenému Trestným zákonom, a to spôsobom uvedeným v Trestnom zákone, vzťahujúce sa teda na priebeh páchateľovho trestného činu, na všetky skutočnosti, ktoré sú znakom skutkovej podstaty trestného činu. 
 
Vychádzajúc z dikcie ustanovenia základnej skutkovej podstaty prečinu poškodzovania veriteľa podľa § 239 ods. 1 Tr. zák., je zrejmé že záväzkovo právny vzťah medzi dlžníkom a veriteľom je obligatórnym znakom danej skutkovej podstaty uvedeného trestného činu. Predpokladom pre dokonanie daného trestného činu je okolnosť, že pohľadávka veriteľa, ktorej uspokojenie dlžník zmaril, je splatná.

Bolo preukázané, že valné zhromaždenie s.r.o. XXXXX XXXXX na ktorom  spoločníci uvedenej spoločnosti, teda obvinení, rozhodli o rozdelení podielu na zisku v celkovej sume 1.500 000 Sk, ktorý sa mal rozdeliť medzi spoločníkov a to každému po sume 500.000.Sk, sa konalo dňa 23.06.2008 o 11.00 h v Považskej Bystrici, teda v čase keď  ešte neexistovali záväzky s.r.o. XXXXX XXXXX voči poškodenej s.r.o. XXXXX SLOVAKIA, Bratislava, vyplývajúce z neuhradených faktúr špecifikovaných vo výrokovej časti daného uznesenia. Týmto nie je splnený základný predpoklad na vyvodenie trestno-právnej zodpovednosti za daný trestný čin, ktorý vyžaduje existenciu a splatnosť pohľadávky veriteľa voči dlžníkovi v čase úmyselného konania páchateľa, spočívajúceho v zmarení uspokojenia svojho veriteľa a to odstránením, čo aj len časti svojho majetku.   
 
Je pravdou, že v mesiaci september 2008 boli spoločníkom s.r.o. XXXXX XXXXX a to obvineným, vyplatené podiely na zisku v celkovej výške 1.500.000 Sk, teda už v čase existencie a splatnosti pohľadávok, ktoré mal veriteľ - poškodená s.r.o. XXXXX SLOVAKIA, Bratislava, voči dlžníkovi - s.r.o. XXXXX XXXXX. V priebehu skráteného vyšetrovania sa ale objektívne nepodarilo potvrdiť alebo vyvrátiť skutočnosti, ktoré obv. XXXXX, obv. XXXXX, obv. XXXXX uviedli do zápisníc o výsluchu obvineného, ohľadne dôvodov neuhradenia záväzkov voči poškodenej spoločnosti. Poukazujem na to, že v čase rozhodnutia valného zhromaždenia o rozdelení podielu na zisku s.r.o. XXXXX XXXXX ako aj po tomto rozhodnutí, mala s.r.o. XXXXX XXXXX zazmluvnené viaceré zákazky vyplývajúce zo zmlúv o dielo, a to najmä s a.s. IMOS Brno, a s.r.o. INVEST -TATRA, Podvažie, Považská Bystrica. Zo znaleckého posudku č. 2/2010 vrátene jeho doplnku č. 2/2013 podaného znalkyňou z odboru ekonómia a manažment, odvetvia Účtovníctvo a daňovníctvo, XXXXX, za účelom skúmania finančnej situácie s.r.o. XXXXX, Púchov v roku 2008, tiež vyplýva, že daná obchodná spoločnosť prijímala finančné prostriedky od svojich odberateľov a súčasne ich použila na úhradu svojich záväzkov. Nakoľko príjem od odberateľov nebol za vykonané práce plynulý, využila obchodná spoločnosť možnosť čerpania krátkodobých úverov. Ku koncu roka 2008 bola uvedená obchodná spoločnosť v druhotnej platobnej neschopnosti, nakoľko vykazovala vyššie pohľadávky voči odberateľom 53 349 654,73 Sk a záväzky mala vo výške 43 896 622,20 Sk, pričom najväčšími dlžníkmi s.r.o. XXXXX XXXXX boli ku konci roku 2008, INVEST- TATRA s.r.o., R + S Company s.r.o., Ehrmann Vladimír, SESTAV s.r.o., TECHSERVICE s.r.o., ZIPP Bratislava, a IMOS Brno, s.r.o.. Výsluchom konateľa s.r.o. INVEST- TATRA, Podvažie, Považská Bystrica, XXXXX, ako aj zabezpečenými listinnými dokladmi bolo potvrdené, že s.r.o. INVEST - TATRA, Podvažie, Považská Bystrica, neuhradila záväzok vyplývajúci z vyššie špecifikovanej zmluvy o dielo v hotovosti s.r.o. XXXXX XXXXX ale riešila to formou postúpenia pohľadávok veriteľom s.r.o. XXXXX XXXXX voči ktorým mala s.r.o. XXXXX XXXXX splatné záväzky. Takýmto spôsobom boli čiastočne uhradené aj záväzky s.r.o. IMOS Brno, ktoré mala zo zmlúv o dielo voči s.r.o. XXXXX Púchov.  

	Zohľadňujúc uvedené výsledky dokazovania v trestnej veci obv. XXXXX, obv. XXXXX, obv. XXXXX som toho názoru, že nie je možné preukázať akékoľvek úmyselné konanie obvinených spočívajúce v odstránení majetku s.r.o. XXXXX, XXXXX v čase výplaty podielov na zisku, ku ktorým došlo v mesiaci september 2008, za účelom zmarenia uspokojenia pohľadávky poškodenej s.r.o. XXXXX SLOVAKIA, Bratislava. Možno ustáliť, že neuhradenie pohľadávky poškodenej s.r.o. XXXXX SLOVAKIA, Bratislava, bolo spôsobené zlou platobnou disciplínou dlžníkov s.r.o. XXXXX Púchov.
      
Vzhľadom na uvedené som preto dospela k záveru, že skutok spáchaný obv. XXXXX, obv. XXXXX, obv. XXXXX, za ktorý im bolo vznesené obvinenie, nie je trestným činom ani priestupkom, teda nie je dôvod ani na postúpenie veci. 

Podľa § 215 ods. 1 písm. b/ Tr. por. prokurátor zastaví trestné stíhanie ak nie je skutok trestným činom a nie je dôvod na postúpenie veci. 

Prihliadnúc na povahu danej veci mám za to, že sa jedná o obchodno -právny spor, ktorý je vhodné riešiť prostriedkami občianskeho súdneho konania.

Vzhľadom na všetky v uznesení popísané skutočnosti som rozhodla tak, ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Anna Grittersová
prokurátorka